b'\n_START_ARTICLE_\nV\xc3\xb5nnu komtuur\n_START_PARAGRAPH_\nV\xc3\xb5nnu komtuur (saksa keeles Komtur von Wenden, l\xc3\xa4ti: C\xc4\x93su komturs) oli algselt M\xc3\xb5\xc3\xb5gavendade ja hiljem Liivi ordu k\xc3\xa4sknik, kes valitses V\xc3\xb5nnu komtuurkonda._NEWLINE_Esimene teadaolev V\xc3\xb5nnu komtuur astus ametisse juba 1207. aastal ja temast sai kohe \xc3\xbcks ordu t\xc3\xa4htsamaid ametimehi. Viimane komtuur on teada 1347. aastast, seej\xc3\xa4rel olid ametis V\xc3\xb5nnu foogtid. On t\xc3\xb5en\xc3\xa4oline, et juba 14. sajandil kaotasid komtuurid oma m\xc3\xb5jukuse ja iseseisva tegutsemisvabaduse, sest V\xc3\xb5nnu ordulinnusest kujunes ka ordumeistri \xc3\xbcks peamisi residentse Riia ordulinnuse k\xc3\xb5rval.'